Веткаўскі музей стараабрадніцтва, неглюбскія ручнікі (і там патрабуецца неадкладны рамонт памяшкання), фальклорны гурт “Стаўбунскія вячоркі” — брэнды сусветнавядомыя, самадастатковыя. І два з іх знаходзяцца па-за межамі Веткі. А леташнія канфлікты веткаўскіх музейшчыкаў з абласнымі ўладамі з-за спробы скасавання гомельскага філіяла значна сапсавалі стрэсаўстойлівасць кіраўніку ўстановы Галіне Нячаевай. Аднак я ведаю: яна моцная жанчына і здатная на тое, каб бясконца здзіўляць.